Keskustelu:Jalkapallon B-sarjan kausi 1931

message: Pikkasen puutteita, kaivelen kohta pian. -ACFCjne Kuopio (keskustelu) 7. lokakuuta 2013 kello 13.41 (EEST)
Minun papereissa ekan kierroksen ottelut B-loppusarjaan ovat KuPS-KoPS 3-0 ja ÅIFK- HIK 4-0 ( ÅIFK B-loppusarjaan)
2. krs KuPS-HT 3-5 ja. (HT B-loppusarjaan), VIFK-TaPa 13-2 (VIFK B-loppusarjaan), ja Reipas-SoPa 2-1
3. krs Reipas-Stjärnan, 3 ottelua: 4-0, 2-0 (vieraissa), 0-0. Eestaasprotesteja ja Stjärnan ei enää lähtenyt pelaamaan 4. ottelua.
Lähteitä ei löydy. -ACFCjne Kuopio (keskustelu) 7. lokakuuta 2013 kello 15.13 (EEST)
replies: text: Jaahas - pikkuisen ristiriitaista tietoa. Tulokset artikkelissa ovat Urheilukalenterista 1932. Näköjään niistä on jäänyt pois Viipurin Reipas - Sortavalan Palloseura, tuloksena Reipas wo, siis luovutus - sinulla siis tulos 2-1 ja jälkimmäinen joukkue SoPa, joka viittaisi Sortavalan Palloilijoihin. Toivo Ahjopalon kirjan mukaan: (täällä) SPS voitti jalkapallomestaruuden sekä 1. että 2. luokassa sekä ns. Sortavalan sarjan.. Tuossa kirjassa on kuitenkin havaittuja virheitä varsinkin vuosiluvuissa, joten miten lienee? ÅIFK-HIK -pelissä tuo HIK:n maali - noista uusinnoista Reipas-Stjärnan ei irheilukalenterissa mainita. 1.ottelun tulos on kyllä sama... (Vessix (keskustelu) 7. lokakuuta 2013 kello 19.59 (EEST))
replies: text: :Taitaa siis löytyä tutkittavaa lisää. Mulla on ap. SoPS-Reipas, piti pelata 9.8.-31, ei ollut Urh.lehdessä tulosta (olisiko ollut luovutus?), 17.8 on Reipas-SoPS 2-1. Tsekkasin jostain Reippaan vanhasta Viipurin ajan historiasta, niin siinä on SP (on lähinnä minun keksintö tuo SoPa-lyhenne). Ei olisi ens. kerta kun Palloseurasta on tullut Pallo. Tuloksia lienee perusteltua varmistaa esim. Karjala-lehdestä. En ole kovin tunnollisesti noita käynyt läpi, vain KuPSit on tarkistettu useammasta lähteestä. 9.8 mulla on ÅIFK vs. HIF 4-0, en osaa sanoa onko ja mikä virhe, SUL:ssa oli maininta, että voittaja B-sarjaan. Turun piiristä on HIK joka tapauksessa päässyt B-sarjaan. Olisiko niin, että B-sarjakarsinta on joissakin piireissä ollut eri kuin piirinsarja? Kuopio ja Häme-Satakunta ainakin löydän maininnat piirinmestari B-sarjaan. Kymin piirinmestariksi löydän KUP:n, ei KoPS, sekin on mahdollista, että ottelun voittaja on lehden jutuissa kääntynyt väärin päin (ei ollut harvinaista tuolloin). 30.8 on pelattu B-sarjaa ÅIFK-HT 6-0 ja VIFK- Stjärnan 2-1 (S. oli voittanut Reippaan protestilla), mutta 6.9. onkin pelattu 3. karsintapeli B-sarjaan Stjärnan Reipas 0-0. Neljäs peli piti pelata 20.9., mutta pvm oli Juutalaispyhä, jolloin Stjärnän ei voinut suorittaa otteluja, ja luovutti. 6.9 löydän myös B-sarjapelin ÅIFK-VIFK 2-1? -ACFCjne Kuopio (keskustelu) 7. lokakuuta 2013 kello 23.40 (EEST)

text: : OK - onhan tuo aika häslinkiä! Mahdollista myös, että SPS luopunut kilpailusta peliohjelman valmistuttua ja SP päässyt sen tilalla pelaamaan... Karsinta on melkoisella varmuudella useinkin ollut piirinsarjasta erillinen kilpailu - kaikki joukkueet ei varmaan ole halunneet jatkaa, mutta kiinnostusta paikallispeleihin on ollut. Lisäksi piirinmestaruus ja piirinsarja lienevät useimmiten olleet eri kilpailu, mestaruuskilpailu yleensä cup-muotoinen, näissä on sekaisin menneet varmasti katsojat ja lehdistökin, kun aina ei ole oltu tietoisia minkä sarjan ottelu on ollut kyseessä. Tuolta sortavalafutis sivulta löytyy useilta vuosilta SPS-SP -otteluita sekä B-sarja karsintaa että piirinsarjaa ynnä pm-otteluita... Urheilukalenteri muuten alkaa listata piirien mestareita vasta 1932 alkaen. Sielläkin tiedot poikkeavat esim. tuolla joutsin sivilla mainituista: Karjalan piirin mestarit uk 1940:n mukaan: 1932-34 SoPS 1935 JoPS 1936-37 SoPS 1938-39 SP. Ainakin ensimmäinen ja viimeinen on ristiriidassa. (Vessix (keskustelu) 8. lokakuuta 2013 kello 01.31 (EEST))
replies: text: ::Suomiseurafutistilastoinnissa pääsee ihan neitseelliseen ympäristöön, jos alkaa harrastaa asiaa. Kukaan ei varmasti ole selvittänyt mitään syvällisempää aikaisemmin. 1932 on taas ihan oma tapa määritellä B-sarjaan osallistujat. Teen jossain välissä. On luonnollista, että kun lajitoimijat eivät ole olleet kotona substanssijutuissa, pitää menettelytapoja hakea kokeilemalla (sama näkyy jatkuvan tänäkin päivänä). Sarjavaliokunnalta olisi loppunut kokoukset, jos olisivat heti keksineet fiksut pelitavat. -ACFCjne Kuopio (keskustelu) 8. lokakuuta 2013 kello 11.05 (EEST)
thread_title:  Tuloksia